สตานิสลาฟ มัคเซค

พลโท **สตานิสลาฟ มัคเซค** ( ; 31 มีนาคม ค.ศ. 1892 – 11 ธันวาคม ค.ศ. 1994) เป็นผู้บัญชาการกองพลรถถังชาวโปแลนด์ในช่วงสงครามโลกครั้งที่สอง ซึ่งกองพลของเขามีบทบาทสำคัญในการปลดปล่อยฝรั่งเศสของฝ่ายสัมพันธมิตรโดยปิดฟาเลส์พ็อกเก็ตส่งผลให้กองพลแวร์มัคท์และชุทซ์ชตัฟเฟิลของเยอรมันถูกทำลายไป 14 กองพล มัคเซคซึ่งเป็นทหารผ่านศึกในสงครามโลกครั้งที่หนึ่ง, สงครามโปแลนด์–ยูเครน และสงครามโปแลนด์–โซเวียต เป็นผู้บัญชาการกองยานเกราะหลักเพียงกองเดียวของโปแลนด์ในยุทธการเดือนกันยายน ค.ศ. 1939 และต่อมาเป็นผู้บัญชาการกองยานเกราะของโปแลนด์ในฝรั่งเศสในปี ค.ศ. 1940

## ความเป็นมาของเขา
มัคเชค เกิดเมื่อวันที่ 31 มีนาคม 1892 ใน ชชีเรตส์ ชานเมืองลวูฟ (ปัจจุบันคือเมืองในยูเครน: ชชีเรตส์) ซึ่งในขณะนั้นอยู่ในแคว้นกาลิเซีย ของจักรวรรดิออสเตรีย-ฮังการี บิดาของเขาเป็นทนายความที่ต่อมาได้ย้ายไปเปิดสำนักงานในเมืองโดรโฮบิคซ์ ครอบครัวของเขาสืบเชื้อสายมาจากโครเอเชีย โดยสืบเชื้อสายจาก มาเตอุสซ์ มัคเซค และเขาเป็นญาติห่าง ๆ ของนักการเมืองโครเอเชีย วลาดโก มาเซค

## การศึกษา
หลังจากเรียนจบที่โรงเรียนมัธยมศึกษาตอนต้นใน โดรโฮบิคซ์ ปี 1910 เขาเข้าเรียนที่คณะปรัชญาของมหาวิทยาลัย ลวิว ซึ่งเขาได้ศึกษาภาษาศาสตร์โปแลนด์ (กล่าวคือ ภาษาและวรรณคดี) เขายังได้เรียนรู้กับนักภาษาศาสตร์ชาวโปแลนด์ที่มีชื่อเสียงอย่าง วิลเฮล์ม บรูชนัลสกี้ และ โจเซฟ คัลเลนบัค เขายังเข้าร่วมการบรรยายโดย คาซิมิร์ ทวาร์ดอฟสกี้ ในระหว่างการศึกษา เขาได้เข้าร่วมกับองค์กรสเตรเซเล็ตส์ (Strzelec) ซึ่งเป็นองค์กรต่อต้านออสเตรีย-ฮังการี และเขาได้รับการฝึกยุทธวิธีขั้นพื้นฐาน หลังจากสงครามโลกครั้งที่ 1 ปะทุขึ้น มัคเซคก็หยุดเรียนโดยหวังว่าจะเข้าร่วมกับกองทหารโปแลนด์ของ โจเซฟ พิลซุดสกี้ แต่ด้วยที่เขาเป็นพลเมืองของออสเตรีย-ฮังการีเขาจึงต้องจำใจเข้าร่วมกับกองทัพออสเตรีย-ฮังการีแทน

## สงครามโลกครั้งที่ 1
หลังจากที่ฝึกการทหารเบื้องต้นแล้ว มัคเซค ก็ถูกส่งไปประจำการในแนวรบอิตาลีในสงครามโลกครั้งที่ 1 ในตอนแรกเขาดำรงตำแหน่งนายทหารชั้นประทวน ใน กรมทหารไทรอน ของกองทัพออสเตรีย-ฮังการี จากนั้นเขาได้รับการเลื่อนยศเป็น ร้อยโทในปี 1916 และต่อมาเขาก็ได้เลื่อนขั้นเป็น เป็นร้อยเอก ในปี 1918

มัคเซค เป็นผู้บัญชาการกองพันโปแลนด์เพียงคนเดียวใน กรมทหารเทือกเขาแอลป์ของออสเตรีย-ฮังการี ประสบการณ์การรบในภูมิประเทศขรุขระนี้ต่อมาถูกนำมาใช้ และได้ผลในสงครามโลกครั้งที่สอง โดยเฉพาะเมื่อเขานำกองพลยานเกราะโปแลนด์ที่ 1 รบในภูมิภาคเนินเขาและป่าทึบของยุโรปตะวันตก

## 1918-1920
เมื่อวันที่ 11 พฤศจิกายน 1918 หลังจากได้รับข่าวการสงบศึกมัคเซกก็ยุบกองพันและกลับไปยังโปแลนด์ที่เพิ่งได้รับเอกราช เขาใช้เวลาสามวันต่อมาเขาก็มาถึงครอสโน และเข้าร่วมกับกองทัพโปแลนด์มัคเซคได้รับมอบหมายให้เป็นผู้บังคับบัญชากองพันครอสโนและเริ่มเคลื่อนพลโจมตีกองกำลังของสาธารณรัฐประชาชนยูเครนตะวันตก (ZUNR) เพื่อปลดปล่อยบ้านเกิดของเขาเมือง ลวิว ที่ถูกปิดล้อมอย่างไรก็ตาม หลังจากที่เขาได้รับชัยชนะในช่วงแรกที่อุสตรึกิชิรอฟและเฟลซติน แต่เนื่องจากการสนับสนุนไม่เพียงพอ การรุกของโปแลนด์ก็ติดขัด ส่งผลให้สงครามโปแลนด์-ยูเครนกลายเป็นการสู้รบแบบสนามเพลาะตลอดทั้งช่วงฤดูหนาวของปีนั้น

ในเดือนเมษายน ค.ศ. 1919 มัคเซคถูกถอนตัวออกจากหน่วยเดิม และได้รับแต่งตั้งเป็นผู้จัดตั้งและผู้บัญชาการ หน่วยรบเคลื่อนที่เร็ว () ภายใต้กองพลทหารราบที่ 4 ของพลตรี อาแลคซันดรอวีตช์
หน่วยพิเศษนี้ก่อตั้งขึ้นตามข้อเสนอของมัคเซค โดยออกแบบเลียนแบบ หน่วยจู่โจม (Sturmbataillone) ของเยอรมนีในสงครามโลกครั้งที่หนึ่ง มีความคล่องตัวสูงใช้พาหนะลากม้า (เรียกว่า taczanka หรือ podwoda) จากคลังแสงของออสเตรีย โดยมีอาวุธปืนกลหนักครบมือ หน่วยนี้ประกอบด้วยทหารผ่านศึกจากกองพันครอสนอเป็นหลัก ซึ่งนั่นทำให้หน่วยนี้ที่แข็งแกร่งที่สุดในโปแลนด์ เนื่องด้วยเหตุผลนั้นหน่วยรบนี้จึงทำหน้าที่เป็น หน่วยดับเพลิง คอยเสริมจุดอ่อนในแนวรบต่าง ๆ และปฏิการอื่น ๆ เช่นการยึดเมืองโดโรโบชี (Drohobycz) ยุทธการที่สตาญิสวัฟอูฟ (Stanisławów) การรบที่บูชาช (Buczacz) การบุกเมืองสตรือ (Stryj) และเมืองหลวงสุดท้ายของสาธารณรัฐยูเครนตะวันตก (ZUNR)

หลังจากสิ้นสุดการสู้รบระหว่างโปแลนด์และยูเครน มัคเซค ก็ได้รับการแต่งตั้งให้เป็นพันตรีอาวุโสตั้งแต่วันที่ 1 มิถุนายน 1919 จากนั้นเขาก็ได้รับการแต่งตั้งให้เป็น เจ้าหน้าที่ฝ่ายเสนาธิการของ กองทัพโปแลนด์ที่ 2 ภายใต้การบังคับบัญชาของนายพล อิวาสเควิซ มาเซค เบื่อกับงานของเจ้าหน้าที่ เชาจึงได้ขอให้ผู้บังคับบัญชามอบหน้าที่ให้เขาควบคุมหน่วยแนวหน้าซ้ำแล้วซ้ำเล่า คำขอของเขาจะได้รับการอนุมัติก็ต่อเมื่อสงครามโปแลนด์-บอลเชวิคปะทุขึ้นเท่านั้น เมื่อกองทัพที่ 2 ประสบความพ่ายแพ้ในการปะทะครั้งแรกกับกองทัพม้าที่ 1 ของ เซมยอน บูดิอนี่ ในเมือง ยาโรสลาฟ มาเซค ได้จัดตั้งกองพันปืนไรเฟิล "หน่วยเคลื่อนที่เร็ว" ขึ้นมาใหม่ ซึ่งส่วนใหญ่ประกอบด้วยทหารใหม่และทหารราบไร้ม้า แม้ว่าจะฝึกฝนไม่เพียงพอ แต่หน่วยนี้ก็ยังถูกย้ายไปที่แนวหน้า และ มาเซค ก็ได้ทำหน้าที่เป็น "นักดับเพลิง" อีกครั้ง โดยหน่วยของเขามักถูกย้ายไปมาอย่างรวดเร็วขึ้นอยู่กับสถานการ หน่วยของเขาทำหน้าที่คุ้มกันการล่าถอยของกองกำลังโปแลนด์ที่เมือง เวลิกิ โมสตี จากนั้นหน่วยของเขาจึงถูกผนวกเข้ากับกองทหารม้าที่ 1 ของนายพล จูเลียส รอมเมล หน่วย นี้เข้าร่วมในการโจมตี วาเรียซ ของโปแลนด์ใกล้กับเมือง ซามอสช์ ซึ่งเป็นการโต้กลับทางยุทธวิธีโดยการโจมตีที่ด้านหลังของกอฃกำลังคอสแซ็ก กำลังทหารของ บูดิออนนืย ก่อนหน้าการรบที่ ยุทธการที่โคมารอฟ หลังจากสิ้นสุดการสู้รบ กองพันของ มาเซค ก็ได้รับการตั้งชื่ออย่างเป็นทางการตามชื่อของเขา แม้ว่าจะถูกยุบลงไม่นานหลังจากมีการลงนามในสนธิสัญญาริกา

## 1921-1938
มาเซค ตัดสินใจไม่กลับไปเรียนต่อที่มหาวิทยาลัยในเมือง ลวิว และยังคงปฏิบัติหน้าที่อยู่ ระหว่างปี 1921 ถึง 1923 เขาทำหน้าที่ผู้บัญชาการกองพันทหารราบในกรมทหารราบที่ 26 ประจำเมือง ลวิว เมื่อวันที่ 1 สิงหาคม 1923 เขาได้รับการเลื่อนยศเป็นพันโทและส่งไปยังโรงเรียนการทหารระดับสูงในกรุงวอร์ซอ และเขาสำเร็จการศึกษาในปีถัดมา และเขาทำหน้าที่หัวหน้าแผนก หน่วยข่าวกรองของโปแลนด์ ในเมือง ลวิว จนถึงปี 1927 ต่อมาในปีเดียวกันนี้ เขาย้ายไปที่เมือง กรอดโน ซึ่งเขาได้เป็นรองผู้บัญชาการกรมทหารราบที่ 76 ในปี 1929 หลังจากสำเร็จการศึกษา เขาได้เป็นผู้บัญชาการกรมทหารราบที่ 81 ประจำเมือง กรอดโน โดยดำรงตำแหน่งดังกล่าวจนถึงปี 1934 ในช่วงเวลานั้น เมื่อวันที่ 1 มกราคม 1931 เขาได้รับการเลื่อนยศเป็นพันเอก ในปี 1935 เขาถูกย้ายไปที่เมือง เชนสโตโควา ซึ่งเขาได้รับตำแหน่งผู้บัญชาการทหารราบ (หรือพูดได้ว่าเป็นรองผู้บัญชาการของกองพลทั้งหมด) ในกองพลทหารราบที่ 7

ในเดือนตุลาคม 1938 ประสบการณ์ของ มาเซค ในฐานะผู้บัญชาการกองกำลังเคลื่อนที่เร็ว ได้รับการยอมรับจากผู้บังคับบัญชาของเขา และเขาได้รับมอบหมายให้บัญชาการกองพลทหารม้าเคลื่อนที่ที่ 10 ของโปแลนด์ ซึ่งเป็นหน่วยกองกำลังเคลื่อนที่เต็มรูปแบบหน่วยแรกในกองทัพโปแลนด์

## สงครามโลกครั้งที่ 2
เมื่อการบุกครองโปแลนด์เริ่มขึ้นในเดือนกันยายนปี 1939 กองพลทหารม้าที่ 10 ได้เข้าร่วมกับกองทัพคราคูฟ เพื่อปกป้องโปแลนด์น้อยและไซลีเชีย กองพลนี้มีเพียงรถถังเบาและรถถังขนาดเล็ก ปืนใหญ่หนักเพียงแปดกระบอกเท่านั้นที่ติดอาวุธ กองพลได้เข้าสู้ในวันแรกของสงคราม หลังจากยุทธการที่โยร์ดานูฟหน่วยของ มาเซค ได้เผชิญหน้ากับกองพลที่ 18 ของเยอรมัน ทั้งหมดภายใต้การนำของนายพล ออยเกน ไบเออร์ และปกป้องแนวปีกทางใต้ของกองกำลังโปแลนด์ได้สำเร็จตามแนว เบสคิดส์ กองพลทหารม้าที่ 10 ของ มาเซค ได้รับการสนับสนุนจาก กองกำลังป้องกันชายแดนและ กองกำลัง ป้องกันประเทศเพียงไม่กี่กองพัน ต้องเผชิญหน้ากับกองพันยานเกราะสองกองพล (กองพลเบาที่ 4 ภายใต้การนำของ ฟอน ฮูบิกกี และกองพลยานเกราะที่ 2 ภายใต้การนำของ รูดอล์ฟ ไวเอล) รวมถึงกองพลภูเขาที่ 3 ภายใต้การนำของเอ็ดวาร์ด ดีทเทิล

เป็นเวลาห้าวันที่กองพลของ มาเซค ต่อสู้ด้วยความกล้าหาญและมีประสิทธิภาพ ทำให้การโจมตีแบบ สายฟ้าแลบ ของเยอรมันช้าลงอย่างมาก แม้จะมีจำนวนและเทคนิคที่เหนือกว่า แต่เยอรมันก็ไม่สามารถเคลื่อนตัวได้เกิน 10 กิโลเมตรต่อวัน ทหารของ มาเซค ใช้ประโยชน์จากภูมิประเทศที่เป็นภูเขาได้อย่างเต็มที่ โดยหยุดการโจมตีของเยอรมันได้หลายครั้ง และโจมตีตอบโต้เป็นครั้งคราว อย่างไรก็ตาม หลังจากที่แนวหน้าของกองทัพคราคูฟถูกทำลายทางตอนเหนือของกองพล กองทัพของมาเซคก็ถูกดึงออกจากแนวหน้า

กองพลได้ต่อสู้เป็นหน่วยป้องกันโดยป้องกันสะพานและทางข้ามแม่น้ำในโปแลนด์น้อยจนกระทั่งมาถึง ลวูฟ และร่วมเข้าป้องกันเมือง กองพลได้จัดตั้งกองหนุนเคลื่อนที่ระหว่างยุทธการที่ลวูฟทำให้หน่วยโปแลนด์อื่น ๆ สามารถถอนกำลังไปทางหัวสะพานโรมาเนียได้ อย่างไรก็ตาม มาเซค ถูกบังคับให้ข้ามพรมแดน ฮังการี ไปพร้อมกับกองพลของเขา เพื่อไปยังฝรั่งเศส หลังจากที่โซเวียตบุกโจมตีโปแลนด์ หลังจากการตัดสินใจข้ามพรมแดนฮังการี กองพลทหารม้าที่ 10 และหน่วยอื่น ๆ ที่ยังเหลืออยู่จำนวนประมาณ 6,000 นาย ถูกกักขังโดยรัฐบาลฮังการีตามกฎหมายระหว่างประเทศ อย่างไรก็ตาม เนื่องจากความสัมพันธ์ที่ดีระหว่างโปแลนด์และฮังการี รวมถึงความเห็นอกเห็นใจต่อสถานการณ์ของทหารโปแลนด์ รัฐบาลฮังการีจึงอำนวยความสะดวกในการเดินทางลับไปยังฝรั่งเศสผ่านยูโกสลาเวีย ที่นั่นเขาได้รับการบรรจุในกองทัพโปแลนด์ที่เพิ่งจัดตั้งขึ้นใหม่ภายใต้รัฐบาลพลัดถิ่น หลังจากที่รัฐบาลโปแลนด์ต้องหลบหนีไปอยู่ในประเทศอื่น เขาได้สร้างกองกำลังของตนขึ้นใหม่ในฝรั่งเศส และได้รับการแต่งตั้งให้เป็นผู้บัญชาการกองพลยานเกราะใหม่

นายพลมัคเซคได้บัญชาการหน่วยยานเกราะโปแลนด์ในฝรั่งเศสในปี 1940 อย่างไรก็ตาม เมื่อเยอรมนีบุกโจมตีฝรั่งเศสในเดือนพฤษภาคม 1940 และฝรั่งเศสเกิดการล่มสลายอย่างรวดเร็ว มัคเซคต้องทำลายยานพาหนะและอุปกรณ์ของเขา และรัฐบาลได้อพยพทหารให้ได้มากที่สุดโดยใช้เรือ ซึ่งสามารถส่งทหารไปได้เพียง 24,000 คนไปยังสหราชอาณาจักร และถูกส่งไปยังสกอตแลนด์ เมื่อมาถึงสหราชอาณาจักร นายพลซิคอร์สกี ผู้บัญชาการสูงสุดได้สร้าง กองทัพโปแลนด์ที่ 1 (1-szy Polski Korpus) ซึ่งเป็นหน่วยอิสระ มัคเซค ได้รับการแต่งตั้งให้เป็นผู้บัญชาการหน่วยยานเกราะใหม่นี้

ตามคำสั่งของผู้บัญชาการสูงสุดของกองทัพโปแลนด์ นายพลซิคอร์สกี เมื่อวันที่ 25 กุมภาพันธ์ 1942 กองพันยานเกราะที่ 1 ได้ถูกจัดตั้งขึ้นในสหราชอาณาจักร นายพลสตานิสลาฟ มัคเซค ได้เป็นผู้บัญชาการ และได้รับการประจำการในสกอตแลนด์เพื่อป้องกันชายฝั่ง กองพลที่สร้างขึ้นในเดือนกุมภาพันธ์ 1942 ที่ดันส์ในสกอตแลนด์ ได้รับการบัญชาการโดย นายพลสตานิสลาฟ มัคเซค และในช่วงที่เจริญรุ่งเรืองที่สุดมีทหารประมาณ 18,000 นาย หลังจากการฝึกอบรมสองปีที่สนามฝึกแบลร์โกว์รี ในเดือนกุมภาพันธ์ 1942 นายพลมัคเซค ได้จัดตั้งกองพลยานเกราะโปแลนด์ที่ 1

ชัยชนะสุดท้ายที่กองพลได้รับ การยกพลขึ้นบกที่นอร์ม็องดี ในเดือนสิงหาคม 1944 ในระหว่างปฏิบัติการโททอลไลซ์และยุทธการที่ช็องบัว กองพลของนายพลสตานิสลาฟ มัคเซค มีบทบาทสำคัญในการปลดปล่อยประเทศฝรั่งเศสของฝ่ายสัมพันธมิตร ฟาเลส์พ็อกเก็ต ทำให้ กองพลแวร์ร์มัคท์และเอสเอส ของเยอรมันจำนวน 14 กองพลถูกทำลาย ภายใต้การนำของเขา กองพลได้มีบทบาทสำคัญในการปลดปล่อยฝรั่งเศส เบลเยียม และเนเธอร์แลนด์ในระหว่างสงครามโลกครั้งที่สอง นายพล มัคเซค มีชื่อเสียงว่าไม่เคยแพ้ในการรบเลย กองพล ยานเกราะโปแลนด์ที่ 1 เป็นสัญลักษณ์ของการสนับสนุนอย่างยิ่งใหญ่ของชาวโปแลนด์ต่อสงครามโลกครั้งที่สอง

## การลี้ภัย
[thumb|upright|left|หลุมศพของมัคเซค ณ สุสานทหารโปแลนด์ เมือง[เบรดา ประเทศเนเธอร์แลนด์]]
หลังสงคราม พลเอกมัคเซคถูกรัฐบาลคอมมิวนิสต์ของสาธารณรัฐประชาชนโปแลนด์ถอดถอนสัญชาติ ทำให้เขาต้องพำนักอยู่ในประเทศอังกฤษต่อไป เขาออกจากกองทัพเมื่อวันที่ 9 กันยายน ค.ศ. 1948 แต่ไม่ได้รับบำเหน็จบำนาญในฐานะนายพลจากรัฐบาลอังกฤษ เนื่องจากเขาไม่ได้เป็นสมาชิกของกองทัพอังกฤษ ด้วยเหตุนี้ เขาจึงต้องทำงานเป็นพนักงานบาร์ในโรงแรมแห่งหนึ่งในเอดินบะระจนถึงช่วงทศวรรษ 1960
thumb|รูปปั้นพลเอกสตานิสลาฟ มัคเซค ด้านนอกศาลาว่าการเมืองเอดินบะระ

แม้จะอาศัยอยู่ในสหราชอาณาจักร พลเอกสตานิสลาฟ มัคเซคก็ยังมีความผูกพันอย่างลึกซึ้งกับประเทศเนเธอร์แลนด์ นอกจากจะเป็นวีรบุรุษประจำภูมิภาคที่เขาได้ปลดปล่อยในช่วงสงครามโลกครั้งที่สองแล้ว เขายังได้รับสัญชาติเมืองเบรดาโดยเฉลิมเกียรติ เอกสารในจดหมายเหตุที่เพิ่งถูกเปิดเผยระบุว่า พลเอกชาวโปแลนด์ผู้นี้ได้รับเงินบำนาญรายปีลับจากรัฐบาลเนเธอร์แลนด์ตลอดชีวิต ทั้งนี้ นายกเทศมนตรีเมืองเบรดา เคลาดิอุส พรินเซน เป็นผู้เสนอให้มีการช่วยเหลือในปี 1950 หลังได้รับแจ้งว่ามัคเซคประสบภาวะทางการเงินอย่างหนัก โดยเขาต้องทำงานใช้แรงงานทั่วไปเพื่อยังชีพ และยังต้องดูแลบุตรสาวที่ป่วยเรื้อรังและต้องการการรักษาอันมีค่าใช้จ่ายสูง

นายกเทศมนตรีเบรดาแจ้งต่อรัฐบาลเนเธอร์แลนด์ว่าฮีโร่สงครามกำลังขัดสนทางการเงิน และได้ร้องขอให้รัฐบาลช่วยเหลือชายผู้ปลดปล่อยเนเธอร์แลนด์ รัฐบาลได้ตัดสินใจอย่างรวดเร็วและจัดสรรเงินบำนาญในฐานะนายพลให้ ซึ่งได้รับการสนับสนุนโดยกระทรวงการต่างประเทศจากงบประมาณลับ โดยที่ไม่เปิดเผยต่อสาธารณะเนื่องจากเหตุผลทางการทูต ในช่วงสงครามเย็น หากมีการเปิดเผยว่าเนเธอร์แลนด์ให้เงินแก่อดีตนายพลโปแลนด์ซึ่งต่อต้านคอมมิวนิสต์ อาจส่งผลกระทบต่อความสัมพันธ์ทางการทูตกับรัฐบาลโปแลนด์คอมมิวนิสต์และสหภาพโซเวียต อีกทั้งยังอาจกระทบภาพลักษณ์ของรัฐบาลอังกฤษที่ปฏิเสธไม่ให้ความช่วยเหลือพลเอกท่านนี้ เมื่อประชาชนชาวดัตช์ทราบในปี 1965 ว่าบุตรสาวของมัคเซคจำเป็นต้องรับการรักษาพยาบาลในสเปน พวกเขาร่วมกันบริจาคเงินจำนวนมากผ่านรายการวิทยุระดับชาติ เพื่อช่วยเหลือครอบครัวของผู้ปลดปล่อยของพวกเขา

ในปี 1972 องค์กรสมาคมคาทอลิกโปแลนด์ในเนเธอร์แลนด์ (*Poolse Katholieke Vereniging in Nederland*) ได้ยื่นคำร้องต่อรัฐสภาเนเธอร์แลนด์ เพื่อเรียกร้องค่าชดเชยบำนาญที่สูญเสียไปเนื่องจากผลพวงของสงคราม อย่างไรก็ตาม กระทรวงกลาโหมเนเธอร์แลนด์ปฏิเสธคำร้อง โดยอ้างถึงกฎหมายบำนาญทหารทั่วไป (*Algemene Militaire Pensioenwet*) ปี 1966 ซึ่งกำหนดให้บุคคลที่ไม่ใช่ชาวดัตช์ต้องมีความเกี่ยวข้องกับกองทัพเนเธอร์แลนด์ในช่วงสงครามจึงจะมีสิทธิได้รับบำนาญสงคราม

ในปี 1989 รัฐบาลคอมมิวนิสต์โปแลนด์ชุดสุดท้ายภายใต้การนำของนายกรัฐมนตรีไมค์ซีสลาฟ รากอฟสกี ได้ออกมาขอโทษอย่างเป็นทางการต่อพลเอกมัคเซค และในปี 1994 เขาได้รับเครื่องราชอิสริยาภรณ์สูงสุดของประเทศโปแลนด์คือ เครื่องราชอิสริยาภรณ์อินทรีขาว

พลเอกสตานิสลาฟ มัคเซคถึงแก่อสัญกรรมเมื่อวันที่ 11 ธันวาคม ค.ศ. 1994 ด้วยวัย102 ปี ตามความปรารถนาสุดท้าย เขาถูกฝังเคียงข้างทหารของเขาที่สุสานทหารโปแลนด์ในเมืองเบรดา ประเทศเนเธอร์แลนด์ ใกล้กับสุสานแห่งนั้น อนุสรณ์สถานมัคเซค เบรดา ได้เปิดให้ประชาชนเข้าชมในปี 2020 ในแต่ละปีระหว่างงานเฉลิมฉลองวันปลดปล่อย เมืองเบรดาจะมีชาวโปแลนด์จำนวนมากมาเยือน และเมืองจะจัดกิจกรรมเพื่อรำลึกถึงทหารโปแลนด์ผู้พลีชีพ

สิ่งของและของที่ระลึกจำนวนมากของมัคเซคและกองพลยานเกราะที่ 1 แห่งโปแลนด์ ถูกจัดแสดงอยู่ที่สถาบันโปแลนด์และพิพิธภัณฑ์ซิกอร์สกีในกรุงลอนดอน

ในปี 2018 รูปปั้นบรอนซ์ของพลเอกมัคเซคได้ถูกเปิดตัวที่ลานหน้าศาลาว่าการเมืองเอดินบะระ ทางเดินที่ตัดผ่านบรันส์ฟิลด์ลิงก์สซึ่งนำไปสู่บ้านเก่าของเขาในถนนอาร์เดน ย่านมาร์ชมอนต์ ได้รับการตั้งชื่อว่า “ทางเดินพลเอกมัคเซค” (General Maczek Walk) 

## เครื่องอิสริยาภรณ์และรางวัลเกียรติยศ

* 60px เครื่องราชอิสริยาภรณ์อินทรีขาว (โปแลนด์, 1994)

* 60px ชั้นอัศวินแห่งเหรียญวีรกรรมแห่งวิรุตติ มิลิตารี (โปแลนด์)

* 60px เหรียญวีรกรรมแห่งวิรุตติ มิลิตารี ชั้นเหรียญทอง (โปแลนด์)

* 60px เหรียญวีรกรรมแห่งวิรุตติ มิลิตารี ชั้นเหรียญเงิน (โปแลนด์)

* 60px ชั้นอัศวินใหญ่แห่งเครื่องอิสริยาภรณ์โปลอเนีย เรสติตูตา (โปแลนด์)

* 60px ชั้นผู้บัญชาการแห่งเครื่องอิสริยาภรณ์โปลอเนีย เรสติตูตา (โปแลนด์)

* 60px เหรียญกล้าหาญ (โปแลนด์)

* 60px เหรียญคุณูปการ ชั้นเหรียญทอง พร้อมดาบ (โปแลนด์)

* 60px ชั้นเจ้าพนักงานใหญ่แห่งเครื่องอิสริยาภรณ์มงกุฎ พร้อมใบปาล์ม (เบลเยียม)

* 60px เหรียญสงคราม พร้อมใบปาล์ม (เบลเยียม)

* 60px ชั้นผู้บัญชาการแห่งเลฌียงดอเนอร์ (ฝรั่งเศส)

* 60px เหรียญสงคราม ค.ศ. 1939–1945 พร้อมใบปาล์ม (ฝรั่งเศส)

* 60px เหรียญที่ระลึกสงคราม ค.ศ. 1939–1945 (ฝรั่งเศส)

* 60px ชั้นผู้บัญชาการแห่งเครื่องอิสริยาภรณ์ออเรนจ์-นัสเซา (เนเธอร์แลนด์)

* 60px เครื่องอิสริยาภรณ์ดาวแห่งโรมาเนีย ชั้นที่ 4 (โรมาเนีย)

* 60px ชั้น Companion แห่งเครื่องราชอิสริยาภรณ์อาบน้ำ (สหราชอาณาจักร)

* 60px เหรียญกล้าหาญเพื่อการบริการดีเด่น (Distinguished Service Order) (สหราชอาณาจักร)

## ระเบียงภาพ

ไฟล์:Home of General Maczek, Arden Street, Edinburgh.jpg|บ้านของนายพลมัคเซค (ค.ศ. 1948–1994) เขตมาร์ชมอนต์ เอดินบะระ สกอตแลนด์
ไฟล์:General Maczek Walk.jpg|ถนน General Maczek Walk, Bruntsfield Links, เอดินบะระ, สกอตแลนด์
ไฟล์:The Polish Institute and Sikorski Museum (24192401601).jpg|ตราสัญลักษณ์ของกองพลเกราะที่ 1 แห่งโปแลนด์, สถาบันโปแลนด์และพิพิธภัณฑ์ซิโกร์สกี, ลอนดอน
ไฟล์:Monument 1st armoured polish division Normandy Dday.jpg|อนุสรณ์กองพลเกราะที่ 1 แห่งโปแลนด์, นอร์ม็องดี, ฝรั่งเศส
ไฟล์:Monument WO II - Tielt.jpg|อนุสรณ์กองพลเกราะที่ 1 แห่งโปแลนด์, ทีลต์, เบลเยียม
ไฟล์:Generaal Maczekstraat - België.jpg|ถนนที่ตั้งชื่อตามนายพลมัคเซค, Aalter-Brug, เบลเยียม
ไฟล์:P1030747Generaal Maczek Museum.JPG|พิพิธภัณฑ์นายพลมัคเซค, เบรดา, เนเธอร์แลนด์
ไฟล์:Maczek monument Karin Hardonk Stadskanaal.jpg|อนุสรณ์นายพลมัคเซคโดย Karin Hardonk, จัตุรัสนายพลมัคเซค, สตัดส์กานาล, เนเธอร์แลนด์
ไฟล์:Stanislaw maczek pomnik park jordana krakow.jpg|รูปปั้นครึ่งตัวของนายพลมัคเซค, ครากูฟ, โปแลนด์
ไฟล์:Stanisław Maczek monument in Gdańsk.jpg|อนุสรณ์นายพลมัคเซค, กดัญสก์, โปแลนด์
ไฟล์:2007-07-20 Kamień upamiętniający Stanisława Maczka w Warszawie.jpg|อนุสรณ์นายพลมัคเซค, วอร์ซอ, โปแลนด์
ไฟล์:Tablica Maczek Gwiaździsta 35.JPG|แผ่นป้ายรำลึกนายพลมัคเซค, วอร์ซอ, โปแลนด์
ไฟล์:First Polish Armoured Division memorial (18866754535).jpg|อนุสรณ์กองพลเกราะที่ 1 แห่งโปแลนด์, วอร์ซอ, โปแลนด์
ไฟล์:Warszawa 8583.jpg|ข้อความของมัคเซคด้านหลังอนุสรณ์: "ทหารโปแลนด์ต่อสู้เพื่อเสรีภาพของทุกชาติ แต่พลีชีพเพื่อโปแลนด์เท่านั้น"


## ในวัฒนธรรมสมัยนิยม
มัคเซคในฐานะผู้นำกองพลทหารม้าเครื่องยนต์ที่ 10 ปรากฏในฐานะบุคคลสำคัญทางประวัติศาสตร์ในนวนิยาย A Witness to Gallantry: An American Spy in Poland 1939

ในนวนิยาย The Death of the Fronsac โดย นีล แอชเชอร์สัน (Neal Ascherson) มีตัวละครนายทหารชาวโปแลนด์ชื่อ เมารีซี ชชุคกี (Maurycy Szczucki) ซึ่งรับใช้ภายใต้การบังคับบัญชาของนายพลมัคเซคในช่วงสงครามโลกครั้งที่สอง หลังสงคราม ชชุคกีกลับมายังเมืองเอดินบะระ และพบว่านายพลผู้เคยยิ่งใหญ่กลายเป็นบาร์เทนเดอร์ในโรงแรม Learmonth ซึ่งยังคงมีสหายเก่ามาเยี่ยมเยียนบ่อยครั้ง โดย "พวกเขาจะทำความเคารพก่อนสั่งวิสกี้"

มัคเซคยังถูกกล่าวถึงในเรื่องสั้น In Sandy Bell's ของ อเล็กซานเดอร์ แมคคอลล์ สมิธ (Alexander McCall Smith) โดยเจ้าของบ้านเช่าของตัวละครเอกเล่าว่านายพลเคยทำงานในบาร์แห่งหนึ่งในเอดินบะระ "เขาไม่ถือตัวเลย ทหารของเขายังทำความเคารพเมื่อสั่งเครื่องดื่ม"

## อ้างอิง

## แหล่งข้อมูลอื่น

* OpusMedia.fr , Captain Kazimierz Duda – 1st Polish Armoured Division – C.K.M.
* Montormel.evl.pl , History of 1st Polish Armoured Division
* Montormel.evl.pl , 1st Polish Armoured Division in the battle of Falaise
* New research on Maczeks post-war situation 

หมวดหมู่:นายพล
หมวดหมู่:ทหาร
หมวดหมู่:ชาวโปแลนด์
หมวดหมู่:ชีวประวัติ
หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2537
หมวดหมู่:พลโท